b"\n_START_ARTICLE_\nLe Mans Football Club\n_START_SECTION_\nPovijest\n_START_PARAGRAPH_\n1900. osnovano je sportsko udru\xc5\xbeenje vi\xc5\xa1e sportskih klubova, dok je 1908. osnovan Le Mans Sport Club kao nogometni klub i \xc4\x8dlan tog udru\xc5\xbeenja. Le Mans se 1910. kvalificira na Championnat de la France. Klub veliki ugled stje\xc4\x8de sve do 1. svjetskog rata, dok tokom 2. svjetskog rata  Le Mans pada u zaborav (sve do uklju\xc4\x8denja u ligu 1942.)._NEWLINE_Do novog utemeljenja kluba dolazi 12. svibnja 1985. godine. Tada se L'Union Sportive du Mans i Stade Olympique du Maine ujedinjuju te klub dobiva novo ime - Le Mans Union Club 72._NEWLINE_Ipak, 2. prosinca 2009. klub najavljuje da mijenja svoje ime iz Le Mans Union Club 72 u - LEMANS FC.\n_START_SECTION_\nNovija povijest kluba\n_START_PARAGRAPH_\nKlub prvi puta u svojoj povijesti ulazi u 1. francusku ligu u sezoni 2003./04. no ubrzo ispada iz nje. Ipak, nakon sezone provedene u 2. francuskoj ligi, Le Mans Union Club 72 2005. se natrag vra\xc4\x87a u elitni razred natjecanja. Od tada klub je stalni \xc4\x8dlan Ligue 1 te nije ispadao u ni\xc5\xbei rang. Nakon 11. i 12. mjesta 2006. i 2007. Le Mans 2008. zavr\xc5\xa1ava na 9. mjestu, \xc5\xa1to je dosad najbolji ostvareni rezultat kluba. Svoje doma\xc4\x87e utakmice klub je odr\xc5\xbeavao na Stade L\xc3\xa9on-Boll\xc3\xa9e nakon \xc4\x8dega se 2011. klub preselio na MMArenu."